Lav et referat af nedenstående tekst:

Tekst:
I dag blev Store Rosa leveret til Kunsten i Aalborg. Med en vægt på seks tons er det ikke sådan ligetil at få leveret en skulptur til døren. Derfor måtte en kran være behjælpelig med at få Store Rosa placeret det rette sted. Det er kunstner Poul Gernes, der står bag Store Rosa, og hos Kunsten i Aalborg glæder de sig over, at skulpturen nu står hos dem. - Det er helt fantastisk. Poul Gernes har en utrolig vigtig plads i Kunstens samling i forvejen. Det er primært hans værker fra 1960'erne og 70'erne. Store Rosa er det allersidste værk, som Poul Gernes, når at lægge hånden på, inden han dør i 1996, så på den måde er det også et vigtigt stykke kunsthistorie, som vi har fået til Aalborg, siger museumsinspektør Caroline Nymark Zachariasen. En del af jubilæumsudstillingen Skulpturen er lavet af marmor og står på en grå marmorsokkel. Og netop marmor er centralt i Kunstens 50 års jubilæumsudstilling, MARMOR, der åbner 4. marts. De kunstinteresserede kan dog allerede nu se Store Rosa på Kunstens forplads.

Referat:
Det er en markant kvinde, der ankommer til Kunsten i Aalborg. Hun er 3,5 meter høj og har en vægt på seks tons. Hun hedder Store Rosa og er museets nyeste skulptur til den faste samling.